
Z A P I S N I K

s 3. sjednice Vijeća Gradske četvrti Sesvete, održane 30. kolvoza 2021 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Petar Bajan, Vinko Batinić, Željko Blažinović, Marko Brkić, Nives Curić, Ivan Dokša, Željko Grbavac, Zorica Gregurić, Damir Grgić, Mihaela Husić, Stjepan Kezerić, Ivan Krivačić, Magdalena Kozarić Špoljarić, Matija Kralj, Vedran Ledinščić, Vladimir, Marić, Damir Pigac, Ante Plazonić, Ivana Vladimira Petric.

Nazočni radno:
- Stipe Jurić, Nives Polojac - Gradski ured za mjesnu samoupravu, P.O. Sesvete
- Borko Samec - urednik portala Sesvete Danas
- stanovnici Sesvetskog Kraljevca

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 19 članova Vijeća. Dalje navodi da je članovima Vijeća e-poštom poslan zapisnik s 2. sjednice Vijeća. Upitao je imaju li primjedbi na zapisnik.

Članovi Vijeća nemaju primjedbi na zapisnik, te je isti usvojen jednoglasno.

Predsjednik je potom iznio prijedlog dnevnog reda 3. sjednice Vijeća Gradske četvrti Sesvete, te predlaže da se iz dnevnog reda izbaci točka 1. Prijedlog zaključka za izbor predsjednika Vijeća Gradske četvrti Sesvete i da se pod točku 1. dnevni red  dopuni točkom Prijedlog zaključka o davanju mišljenja na zahtjev Željke Rusan za dostavu pitke vode cisternom.

Matija Kralj apelira da se treba izabrati potpredsjednik jer se treba ozbiljno pristupiti radu ovog Vijeća. U slučaju godišnjeg potreban je potpredsjednik kako bi se rješavali tekući problemi u Sesvetama.
Stjepan Kezerić navodi da  su svi dopisi za vrijeme trajanja godišnjeg odmora potpisani i poslani prema nadležnim Gradskim uredima. 
Ante Plazonić također apelira da se treba izabrati potpredsjednik.
Predsjednik je potom stavio na glasanje izmjenu dnevnog reda.

Članovi Vijeća nemaju primjedbi na ovakav dnevni red, te je isti usvojen jednoglasno.

	Predsjednik je također predložio da se Prijedlog zaključka o odlaganju glomaznog otpada u Sesvetskom Kraljevu stavi kao 2. točka dnevnog reda kako bi predstavnici građana iz Sesvetskog Kraljeva mogli sudjelovati u raspravi o istoj, te je stavio na glasanje izmjenu redoslijeda dnevnog reda.

Članovi Vijeća nemaju primjedbi na izmjenu redoslijeda točaka u dnevnom redu te je isti usvojen jednoglasno.

Prijedloga i primjedbi na dnevni red nije bilo, te je Vijeće jednoglasno donijelo

DNEVNI RED :

1. Prijedlog zaključka o davanju mišljenja na zahtjev Željke Rusan za dostavu pitke vode cisternom
1. Prijedlog zaključka o odlaganju glomaznog otpada u Sesvetskom Kraljevcu
1. Prijedlog zaključka za članove Stožera civilne zaštite Gradske četvrti Sesvete
1. Prijedlog zaključka o izmjeni Plana komunalnih aktivnosti Gradske četvrti Sesvete u 2021.
1. Prijedlog zaključka o davanju mišljenja Vijeća Gradske četvrti Sesvete na prijedloge i akte drugih gradskih tijela
1. Prijedlog zaključka o osnivanju radnih tijela Vijeća Gradske četvrti Sesvete
1. Prijedlog zaključka za kandidate za članove školskih odbora srednjih škola
1. Odluka o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina – davanje mišljenja
1. Prijedlog zaključka o kupnji nekretnine na k.č.br. 2222/3 k.o. Sesvete
1. Razno:
10.1.   Izvješće Gradskog ureda za obrazovanje o izgradnji novih vrtića u Sesvetskom Kraljevcu i Kašini

/ Prelazi se na rad po dnevnom redu /

Ad 1)
Stjepan Kezerić navodi da je zaprimljen zahtjev od gđe Željke Rusan za dovoz pitke vode cisternom, te predlaže da se podrži prijedlog kako bi gđa Rusan čim prije dobila pitku vodu.
Ante Plazonić predlaže da se odobri predsjedniku da samostalno može odlučiti o dovozu pitke vode građanima kojima je potrebno kako se ne bi čekalo dugo dovoz pitke vode.
Vladimir Marić apelira da se treba otvoriti ključno pitanje dostupnosti vode i odvodnje svim građanima Sesveta.
Željko Grbavac također predlaže da predsjednik samostalno odobri dovoz pitke vode.

Kako nije bilo primjedbi Vijeće je jednoglasno  donijelo.

Zaključak 
o davanju mišljenja na zahtjev Željke Rusan za dostavu pitke vode cisternom.

/ Zaključak se prilaže zapisniku sjednice /

Ad 2) 
Stjepan Kezerić navodi da je gradonačelnik objavio u medijima da će se u Sesvetskom Kraljevcu odlagati glomazni otpad, te da Vijeće Gradske četvrti Sesvete nije bilo obaviješteno o istome. Također se nije od Vijeća Gradske četvrti Sesvete zatražilo mišljenje. Vijeće Mjesnog odbora Sesvetski Kraljevec donijelo je zaključak koji bi se mogao poslati nadležnim gradskim uredima ako se većina složi. Predsjednik potom otvara raspravu.
U raspravi sudjeluje Ante Plazonić, Vinko Batinić, Vladimir Marić, Magdalena Kozarić Špoljarić, Željko Blažinović, Ivan Dokša i Zorica Gregurić te se većina ne slaže s odvozom glomaznog otpada u Sesvetski Kraljevc duže od 75 dana. Također većina predlaže da se podrži Zaključak Vijeća Mjesnog odbora Sesvetski Kraljevec, te da se proslijedi nadležnima.
Stjepan Kezerić navodi da će se zaključak Vijeća Mjesnog odbora Sesvetski Kraljevec proslijediti gradonačelniku Grada Zagreba, g. Tomislavu Tomaševiću, Gradskom uredu za gospodarstvo energetiku i zaštitu okoliša  i Gradskom uredu za prostorno uređenje, izgradnju grada, graditeljstvo, komunalne poslove i promet, te je stavio prijedlog na glasanje.

Kako nije bilo daljnjih primjedbi Vijeće je jednoglasno donijelo.

Zaključak 
o odlaganju glomaznog otpada u Sesvetskom Kraljevcu

/ Zaključak se prilaže zapisniku sjednice /

Ad 3)
Stjepan Kezerić navodi da je predsjednik Vijeća Gradske četvrti Sesvete po dužnosti i načelnik Stožera civilne zaštite, potom predlaže za zamjenicu načelnika gđu Zoricu Gregorić, te za članove Željka Blažinovića, Ivana Dokšu i Matiju Kralja.

Kako nije bilo primjedbi Vijeće je jednoglasno donijelo.

Zaključak 
o imenovanju članova Stožera civilne zaštite Gradske četvrti Sesvete

/ Zaključak se prilaže zapisniku sjednice /

Ad 4)
Stjepan Kezerić navodi da je svima dostavljen Prijedlog Zaključka o izmjeni Plana komunalnih aktivnosti Gradske četvrti u 2021., te je otvorio raspravu.
Magdalena Kozarić Špoljarić predlaže da se u Plan komunalnih aktivnosti uvrsti treći dodatni stupac kako bi se moglo lakše pratiti što je realizirano.
Vladimir Marić navodi da Plan komunalnih aktivnosti nije temelj rada već su to kapitalni projekti.
Stjepan Kezerić pojašnjava da je loša financijska situacija u Gradu Zagrebu, te da će se proračun Vijeća Gradske četvrti Sesvete umanjiti za 8%.
Vedran Ledinščić postavio je upit vezano za iznose u Planu komunalnih aktivnosti.
Stipe Jurić odgovorio je da se početkom godine s prvim Planom komunalnih aktivnosti stavljaju procijenjene vrijednosti koje se dobiju od Podružnica Zagrebačke ceste i Zrinjevca, neke procjene su iz troškovnika projekata ako ih imamo, te neke vrijednosti procijeni sam predsjednik odnosno povjerenstva za ceste, dječja igrališta, vodoopskrbu itd. Nakon prvog Plana komunalne aktivnosti iznosi se najviše mijenjaju kada pristignu troškovnici, te pristigne narudžbenica s javne nabave.
Vinko Batinić predlaže da Vijeće Gradske četvrti Sesvete izrazi nezadovoljstvo oko smanjena proračuna za Plan komunalnih aktivnosti Gradske četvrti Sesvete.
Stjepan Kezerić navodi da je smanjenje proračuna odluka gradonačelnika.
Zorica Gregurić postavila je upit da li su sredstva u Planu komunalnih aktivnosti osigurana.
Stjepan Kezerić odgovorio je da su sva sredstva u planu osigurana, te se plača izvođačima po završetku radova.
Ivana Petric postavila je upit o čemu ovisi realizacija Plana komunalnih aktivnosti.
Stjepan Kezerić pojasnio je da realizacija isključivo ovisi o izvođačima.
Željko Grbavac postavio je upit da li imamo informaciju o početku izgradnje Branimirove ulice.
Stjepan Kezerić pozvati ćemo pročelnicu Marinu Zagorec iz Gradskog ureda za imovinsko pravne poslove koja će podnijeti izvještaj za Branimirovu.
Damir Pigac zatražio je pojašnjenje vezano za dva sportska igrališta i dječje igralište u vrijednosti od 2.000.000,00 kuna u Glavničici za mjesto s najmanjim brojem stanovnika.
Stjepan Kezerić odgovorio je da se radi posebno igralište za nogomet i posebno za košarku, te da se po novim propisima treba napraviti odvodnja, parkiralište, ograda te javna rasvjeta.
Vedran Ledinščić se interesira za realizaciju projekta izgradnje Sportskog centra Luka i sportskog igrališta kod OŠ Luka, te je zamolio da se pozove netko iz Gradskog ureda za mjesnu samoupravu kako bi dobili odgovore za iste.
Stjepan Kezerić odgovorio je da ravnateljica OŠ Luka nije nikada zatražila izgradnju igrališta. Krajem prošle godine je zatraženo od nje da podnese zahtjev za izgradnju sportskog igrališta prema Vijeću Gradske četvrti Sesvete kako bi Vijeće moglo dalje postupati, te je sada u Planu komunalnih aktivnosti za 2021.g. izgradnja igrališta i biti će realizirani.
Ivan Krivačić postavio je upit da li su stečeni uvjeti za denivelaciju pružnog prijelaza na Jelkovečkoj
Stjepan Kezerić odgovorio da je više puta slan dopis prema Hrvatskim željeznicama i bili su sastanci na temu, te nema zainteresiranosti od Hrvatskih željeznica. Jedino postoji mogućnost je da Grad Zagreb odobri sredstva za izgradnju podvožnjaka za koji već postoji projekt.
Matija Kralj predložio je da se prilikom donošenje slijedećeg Plana komunalnih aktivnosti odrede neki kriteriji prema kojima će se dodjeljivati sredstva.
Ivan Dokša apelira da su problemi i dalje ostali isti. Naglašava da je glavni problem premali iznos sredstava koji se odobrava za Sesvete koje imaju 46 mjesnih odbora. 

Kako nije bilo primjedbi Vijeće je jednoglasno donijelo.

Zaključak 
o izmjeni Plana komunalnih aktivnosti Gradske četvrti Sesvete u 2021.

/ Zaključak se prilaže zapisniku sjednice /

/ Željko Blažinović odlazi sa sjednice u 19,45/

Ad 5) 
	Stjepan Kezerić zamolio je voditelja Područnog odsjeka g. Stipu Jurića da pojasni prijedlog.
	Stipe Jurić pojašnjava da je prijedlog zaključka o davanju mišljenja Vijeća Gradske četvrti Sesvete na prijedlog i akte drugih gradskih tijela isti kao i u prošlom sazivu. Kako Vijeće ne bi gubilo vrijeme za davanje mišljenja oko projekata u drugim gradskim četvrtima Vijeće je prihvatilo ovakav zaključak kako bi se moglo donositi mišljenja koja se tiču samo Gradske četvrti Sesvete te stvari od općeg interesa svih građana Grada Zagreba pa tako i Sesveta.
	Stjepan Kezerić zahvalio je na izlaganju, te je otvorio raspravu.
	Željko Blažinović apelira da nije za donošenje mišljenja već smatra da Vijeće treba donositi zaključke.
	Ante Plazonić navodi da je mišljene Vijeća neobvezujuće. Gradska skupština je ona koja donosi odluke.
	Zorica Gregurić slaže s prijedlogom g. Blažinovića, ali ništa se ne može poduzeti dok se ne promijeni Statut Grada Zagreba.
	Ivan Dokša negoduje da za vrijeme dok je g. Plazonić bio koordinator za Branimirovu nije ništa napravljeno.
	Ante Plazonić odgovorio je da dok je on preuzeo mjesto koordinatora za Branimirovu nije bilo ni geodeta. Danas je Branimirova u tehničkom smislu spremna za izvođenje 1. dionice, a početak radova mora odobriti nova vlast u Gradu Zagrebu.
	Matija Kralj ne može prihvatiti prijedlog ako je formuliran na način da Vijeće Gradske četvrti daje samo svoje mišljenje na prijedloge i akte Gradske skupštine Grada Zagreba i druga gradska tijela. Smatra da formulaciju riječi „samo“ treba izbaciti iz zaključka.
	Stipe Jurić odgovorio je da će se izbaciti iz zaključka formulacija „samo“ kojom se smatra da će Vijeće donositi mišljenje samo na prijedloge i akte Gradske skupštine Grada Zagreba i druga gradska tijela.	
	Stjepan Kezerić podržava prijedlog da se izbaci iz zaključka formulacija„samo“, te daje na glasanje predloženi prijedlog.

Kako nije bilo primjedbi Vijeće je većinom glasova, s 10 glasova „za“, 3 „protiv“ i  5 suzdržan glasa donijelo.

Zaključak 
o davanju mišljenja Vijeća Gradske četvrti Sesvete na prijedloge i akte drugih gradskih tijela

/ Zaključak se prilaže zapisniku sjednice /

Ad 6)
Stjepan Kezerić navodi da je svima dostavljen Prijedlog Zaključka o osnivanju radnih tijela Vijeća Gradske četvrti Sesvete. Pojasnio je da se povjerenstva najviše sazivaju kada se donosi Plan komunalnih aktivnosti, te da se sastoji od povjerenstva za vodoopskrbu i odvodnju, vodoprivredu i vodotoke, povjerenstvo za promet, ceste, nogostupe, puteve i asfaltne površine, povjerenstva za objekte mjesne samouprave, povjerenstvo za igrališta i parkove, povjerenstvo za obrazovanje, kulturu, šport i predškolski odgoj i povjerenstvo za prostorno planiranje. Potom je predložio da svaki član vijeća bude u jednom od povjerenstva. 
U raspravi sudjeluje više članova Vijeća, te su dogovorili da je svaki član Vijeća u barem jednom od navedenih povjerenstva. 

Daljnje rasprave nije bilo, te je Vijeće jednoglasno donijelo

Zaključak 
o osnivanju radnih tijela Vijeća Gradske četvrti Sesvete

/ Zaključak se prilaže zapisniku sjednice /

Ad 7)
Stjepan Kezerić navodi da je svima dostavljen Prijedlog Zaključka za kandidate za članove školskih odbora srednjih škola i uvjeti koji su potrebni da bi se moglo biti član školskog odbora. Potom navodi da za sada pristigli kandidati su Marko Barkić za Glazbenu školu Zlatka Grgoševića, Damir Grgić za Srednju školu Jelkovec i Ivana Petric za Gimnaziju Sesvete, te daje na glasanje predloženi prijedlog navedenih kandidata.

Vijeće je većinom glasova, s 13 glasova „za“  i  5 suzdržan glasa donijelo.

Zaključak 
o prijedlozima kandidata za članove školskih odbora srednjih škola s područja Gradske četvrti Sesvete

/ Zaključak se prilaže zapisniku sjednice /

Ad 8)
Stjepan Kezerić navodi da je svima dostavljen Prijedlog Odluke od Gradskog ureda za prostorno uređenje, izgradnju Grada, graditeljstvo, komunalne poslove i promet. Potom pojašnjava da je navedeni prijedlog pristigao od gradskog ureda na osnovu traženja građana. Predlaže da Vijeće da pozitivno mišljenje na Prijedlog odluke o mjestima za trgovinu na malo izvan prodavaonica i tržnica na malo koje se obavljaju na pokretnim napravama i vanjskom izgledu pokretnih naprava i privremenih građevina kako bi se građanima omogućio rad, te je otvorio raspravu.
U raspravi sudjeluje više vijećnika. Postavljen je upit vezano za uklanjanje kioska koji se godinama ne koristi na Zagrebačkoj cesti kako se ne bi narušavalo izgled jedne od najprometnijih autobusnih stanica.
Predsjednik navodi da će se ponovno zatražiti izvješće od Gradskog ureda za upravljanje imovinom grada.

Na prijedlog primjedbi nije bilo, te predsjednik Vijeća daje prijedlog na glasovanje.
	
Vijeće je potom jednoglasno donijelo

Zaključak 
o davanju mišljenja na Prijedlog odluke o mjestima za trgovinu na malo izvan prodavaonica i tržnica na malo koje se obavljaju na pokretnim napravama i vanjskom izgledu pokretnih naprava i privremenih građevina

/ Zaključak se prilaže zapisniku sjednice /

Ad 9)
	Stjepan Kezerić navodi da je riječ o građevinskom zemljištu u Ulici ciklama u Novom Brestju te Vijeće Mjesnog odbora Novo Brestje još nije donijelo zaključak, ali se većina članova tog mjesnog odbora protivi njegovoj prodaju te je predložio da i mišljenje Vijeća bude negativno, te je otvorio raspravu.
	Članovi Vijeća se slažu da treba podržati stav Mjesnog odbora.
	
Na prijedlog primjedbi nije bilo, te predsjednik Vijeća daje prijedlog na glasovanje.
	
Vijeće je potom jednoglasno donijelo
Zaključak 
o davanju mišljenja o kupnji građevinskog zemljišta 

/ Zaključak se prilaže zapisniku sjednice /
Ad 10)
	Stjepan Kezerić otvorio je raspravu,
	Zorica Gregurić postavila je upit vezano za uređenje pješačkog mosta na Zagrebačkoj cesti. Potom na zahtjev Mjesnog odbora Sesvetska Sopnica, predlaže izgradnju nogostupa od semafora na križanju Industrijske i Kelekove do Jelkovečke ulice kako bi se mogla postaviti autobusna stanica. Također navodi da je potrebna autobusna stanica jer se sada tamo preselio Općinski sud, Prekršajni sud i Zemljišnoknjižni odjel Općinskog građanskog suda u Zagrebu, te Terapijski vrt nema također prilaz.
	Stjepan Kezerić odgovorio je vezano za pješači most na Zagrebačkoj cesti da je raspisan natječaj za izvođača radova prije tri mjeseca i radovi su trebali krenuti, međutim ponuda je bilo previsoka. Sada Gradski ured za prostorno uređenje, izgradnju Grada, graditeljstvo, komunalne poslove i promet, Sektor za ceste treba raspisati novi natječaj. Predsjednik potom navodi da je most saniran od strane Vijeća Gradske četvrti Sesvete, ali da to nije trajno rješenje.
	Ivan Krivačić zanima se za širinu mosta.
	Stipe Jurić navodi da je projekt napravljen od strane Gradskog ureda za prostorno uređenje, izgradnju Grada, graditeljstvo, komunalne poslove i promet, Sektor za ceste.
	Stjepan Kezerić pojašnjava vezano za izgradnju nogostupa na Industrijskoj cesti. Navodi da većina zemljišta na tom potezu su u privatnom vlasništvu i trebalo bi se prvo riješiti imovinsko pravni odnosi.
	Stipe Jurić nadovezao se da Gradski ured za prostorno uređenje, izgradnju Grada, graditeljstvo, komunalne poslove i promet, Sektor za ceste već projektira izgradnju nogostupa na navedenoj dionici, ali da je glavni problem upravo rješavanje imovinsko pravnih odnosa. 
	Ante Plazonić predlaže da Vijeće Gradske četvrti Sesvete sufinancira 30. obljetnicu osnutka 144. brigade HV Sesvete.
	Željko Grbavac apelira da se treba donijeti odluka za odobrenje sredstava za organizaciju obljetnice 144.brigade HV Sesvete
	Stjepan Kezerić navodi da Vijeće Gradske četvrti nema mogućnost sufinancirati preko ostalih nespomenutih rashoda poslovanja, ali će pitati pročelnicu Gradskog ureda za mjesnu samoupravu o mogućnostima sufinanciranja. 
	Matija Kralj predlaže da se plan tvrtke Vodoopskrba i odvodnje d.o.o. pošalje i mjesnim odborima kako bi se moglo vidjeti koje ulice nisu obuhvaćene planom. Smatra da sigurno postoje ulice gdje nema ni lokalnog vodovoda, te bi se na taj način moglo osigurati svakom kućanstvu voda.
	Stipe Jurić nadovezao se da svako Vijeće Mjesnog odbora krajem godine šalje svoje prioritete za vodoopskrbu. Vijeće Gradske četvrti Sesvete ima mogućnost projektirati i izgraditi ako se radi u manjim dužinama za vodoopskrbnog cjevovoda, te je Vijeće do sada gotovo bez iznimke prihvaćalo takve prijedloge i stavljalo u svoj Plan komunalnih aktivnosti.
	Željko Grbavac predlaže da svako povjerenstvo treba voditi brigu za problematiku svog povjerenstva kako bi se mogao napraviti kratkoročni, srednjoročni i dugoročni plan.
	Vladimir Marić apelira da je potrebno sazvati dvije sjednice mjesečno.
	Stjepan Kezerić odgovorio je da se sjednice sazivaju po potrebi.
	Ivana Petric navodi da joj se obratila predsjednica Kulturnog umjetničkog društva Sesvete sa zahtjevom da joj se ustupi prazan prostor kako bi se sačuvale nošnje koje su trenutno smještene u prostor gdje je puno vlage. Predlaže da se sastavi popis praznih prostora na području Sesveta.
	Stjepan Kezerić odgovorio je da će se poslati upit prema Gradskom uredu za upravljanje imovinom grada da vidimo da li ima slobodnog prostora u Sesvetama.
	Damir Pigac apelira da se u Kulturno umjetničkom društvu Sesvete treba sanirati krovište i to bi bilo trajno rješenje.

/ Ivan Dokša odlazi sa sjednice u 21,10/
	
	Magdalena Kozarić Špoljarić postavila je upit da li postoji mogućnost dežurne ljekarne u Sesvetama.
	Stjepan Kezerić odgovorio je u više navrata do sada se tražilo od Gradskog ureda za zdravstvo da se u Sesvetama otvori dežurna ljekarna te je svaki puta dobiven negativan odgovor jer smatraju da dežurna ljekarna u Dubravi nije previše udaljena od Sesveta i da bi trebalo zaposliti nove ljude pa bio preveliki trošak.
	Ivan Krivačić smatra da nije potrebno zapošljavati nove ljude već da bi se mogla uvesti samo noćna smjena. Također predlaže da se pošalje ponovno zahtjev za otvaranje dežurne ljekarne u Sesvetama.
	Stjepan Kezerić odgovorio je da će poslati zahtjev na Gradski ured za zdravstvo i Gradske ljekarne.
	Vedran Ledinšić predložio je da se postave kamere za nadzor parkiranja na križanju Trakošćanske i Kašinske ili da se prema Sektoru za promet pošalje zahtjev za neko prometno rješenje na tom križanju jer se događa puno prometnih nezgoda, a djeca prolaze svakodnevno u školu tim putem.
	Stipe Jurić nadovezao se da je Vijeće Mjesnog odbora Luka na sjednici donijelo Zaključak vezano za isto te je dopis poslan na nadležni gradski ured kako bi se moglo naći najbolje prometno rješenje. Iznio je mogućnost da se zatraži postava semafora s kamerom.
	Stjepan Kezerić navodi da će se zatraži postava semafora na navedenu lokaciju jer bi to bilo najbolje rješenje.
	Nives Curić navodi da je zaprimljen prijedlog za postavljanje stalaka za bicikle na Trg Dragutina Domjanića. Predlaže da se postave ispred i pored Kurije Zagrebačkog kaptola (sadašnjeg Muzeja Prigorja). Potom je predložila da se  nadstrešnica na autobusnom stajalištu u Ninskoj postavi bez bočnih stranica kako bi pješaci mogli prolaziti jer je prometnica blizu i neće se moći mimoići pješaci.
	Stjepan Kezerić razmotriti će prijedlog, te će isto proslijediti na daljnje postupanje.
	Željko Grbavac postavio je upit za nastavak izgradnje nogostupa kroz „Duboki jarak“.
	Stjepan Kezerić pojašnjava da je projektant dodatno projektirao potporni zid te je noveliran projekt koji je gotov. Izvođač radova trebao bi uskoro napraviti potporni zid i očekuje se kako bi na jesen bi svi radovi trebali biti gotovi.
	Matija Kralj apelira da je potrebno obnoviti sve pješačke prijelaze kod škola i autobusnih stajališta.
	Stipe Jurić navodi da su proslijeđeni svi prijedlozi, dostavljeni od strane Policijske postaje Sesvete, gdje je potrebna obnova pješačkih prijelaza prema Podružnici Zagrebačke ceste i Gradskom uredu za mjesnu samoupravu koji održava prometnice i postojeću signalizaciju na prometnicama.
	Stjepan Kezerić izvještava da su na sjednicu bili pozvani predstavnici Gradskog ureda za obrazovanje vezano za izgradnju vrtića u Sesvetskom Kraljevcu i Kašini, ali da nismo zaprimili odgovor od njih.
	Željko Grbavac predlaže da se svim članovima Vijeća pošalje izvješće o djeci koja su upisana u vrtiće na području Gradske četvrti Sesvete.
	Stipe Jurić pojašnjava da su tri vrtića dostavili izvješće o upisu, a još dva čekamo.
	Stjepan Kezerić navodi kako će se zatražiti ponovno izvješće o upisu djece od svih vrtića u Sesvetama, te će se odogovr za isto poslati svim članovima Vijeća.
	Snježana Kralj postavila je upit gdje s djecom dok vrtić ne bude izgrađen. Također postavlja pitanje da li postoji neka mogućnost prenamjene gradskog prostora ili najma nekog prostora gdje bi mogli ići u vrtić cca 250 djece koji nisu upisani.
	Stjepan Kezerić odgovorio je da na žalost nije došao nitko iz Gradskog ureda za obrazovanje koji bi mogli dati odgovor na ovo pitanje. Navodi da jedino što može reći da je  gradonačelnika Grada Zagreba g. Tomislava Tomaševića na Skupštini Grada Zagreba izjavio kako će se krenuti raditi vrtić u Sesvetskom Kraljevu.
	Snježana Kralj apelira da je pokrenuta peticija o prenamjeni gradskog prostora u svrhu korištenja vrtića dok se ne izgradi novi vrtić u Sesvetskom Kraljevcu.
	Željko Grbavac nadovezao se da je najbitnije kratkoročno rješenje jer i vrtić u Sesvetskom Kraljevcu i vrtić u Kašini su već trebali biti izgrađeni. Potom navodi da podržava peticiju građa Sesvetskog Kraljevca jer je to jedino kratkoročno rješenje
	Vladimir Marić navodi da je g. Trpimir Goluža na Skupštini Grada Zagreba postavio pitanje o istome, te je dobio vrlo detaljan pisani odgovor koji će proslijediti svim vijećnicima i građanima Sesvetskog Kraljevca koji su zainteresirani. Potom predlaže da se prostor u Cerju prenamjeni u vrtić kako bi se smanjio pritisak na vrtiće u Sesvetskom Kraljevcu.
	Ivana Petric apelira da se treba čim prije reagirati kako bi djeca koja nisu upisana mogla na jesen krenuti u vrtić.
	Stjepan Kezerić pojašnjava da će ponovno pozvati predstavnike Gradskog ureda za obrazovanje koji mogu dati jedini odgovore, te će se pozvati  građani iz Sesvetskog Kraljevca.
	Ivan Dokša navodi da nema razumijevanja na dugi rok čekanja izgradnje vrtića u Sesvetskom Kraljevcu i Kašini.
	Vinko Batinić nadovezao se da je zabrinut nebrigom gradonačelnika Grada Zagreba g. Tomislava Tomaševića. Potom se osvrnuo da se u jezero u Soblincu ispušta opasni otpad, te predlaže da se pozove inspekcija.
	Damir Grgić podržava prijedlog da se pozove inspekcija, ali također smatra da netko od vijećnika isto bude na lokaciji kada će se vršiti ispitivanje vode.
	Stjepan Kezerić odgovorio je da će se pozvati inspekcija.
	Magdalena  Kozarić Špoljarić navodi da je analiza vode već rađena te je ustanovljeno da u obližnjem bunaru, nedaleko od kožare u Soblincu nema metala, ali ima bakterije E.coli  u velikim količinama i fekalnih bakterija. Smatra da bi inspekcija trebala izaći na teren poslije 18 h jer se najčešće ispušta opasni otpad u jezero i odvodni kanal u tom periodu.
	Matija Kralj također apelira da je potrebno pozvati sanitarnu inspekciju poslije 18 h jer se tada osjeti najviše neugodan miris.
	Stjepan Kezerić podržava da se pozove iza 18 h sanitarna inspekcija.
	Ivan Krivačić postavio je upit da li postoji karta divljih odlagališta otpada.
	Stjepan Kezerić zatražit ćemo popis svih lokacija od Gradskog ureda za prostorno uređenje, izgradnju Grada, graditeljstvo, komunalne poslove i promet i od Gradskog ureda za gospodarstvo, energetiku i zaštitu okoliša. 
Daljnje rasprave nije bilo, te je Vijeće završilo s radom u 21,36.

